
    A C O R D  D E  A S O C I E R E
privind înființarea, în conformitate cu Legea 196/2018
a asociației de proprietari cu denumirea Rondului
din Sat Domnești, Comuna Domnesti, str. Rondului, nr. 1-43, Jud. Ilfov


1. Asocierea

1.1. Prin prezentul acord de asociere, noi, deținătorii de proprietăți private, din localitatea Domnești, strada Rondului, având în administrare comună un condominiu reprezentat de drumul de acces (Rondului), am hotărât să ne asociem în asociație de proprietari.
1.2. Asocierea a fost determinată de existența unei proprietăți comune, legată de proprietățile individuale pe care le deținem în cadrul condominiului și de interesul fiecărui proprietar, pentru a avea o asociere în vederea administrării în comun a condominiumului reprezentat de ”drumul de acces”. 
Asociația noastră de proprietari este o formă de asociere autonomă şi fără scop lucrativ a proprietarilor, având ca scop administrarea în comun, exploatarea, întreținerea, repararea, reabilitarea şi modernizarea proprietății comune reprezentată de drumul de acces, menținerea în stare bună a suprafeței de condominium, respectarea drepturilor şi asumarea obligaţiilor de către toţi proprietarii, înfiinţată în condiţiile prevăzute de lege.

2.	Descrierea proprietății

 	2.1. Condominiumul are următoarele caracteristici:

- Condominiumul ”Asociația Rondului” este suprafața deținută în comun de proprietari, cota-parte de 1/43, reprezentând suprafața de 64,65 m.p. deținută de fiecare proprietar/ coproprietar (după caz) din terenul intravilan arabil în suprafaţă totală de 2.780 (douămiișaptesuteoptzeci) mp., situat în Sat Domnești, T.20, P.110/4/19; P. 110/4/18/1, lot 3/1/1, județ Ilfov, intabulat în cartea funciară cu nr. 114634 în localitatea Domnești, județ Ilfov, cu destinația de drum de acces, accesul realizându-se în sens unic, de la strada Crăiței spre intrarea Teiului.

- Această suprafață este stipulată în toate actele de vânzare-cumpărare ale proprietarilor și este precizată în ”Extrasul de Carte Funciară cu nr. 114634 Domnești”, unde sunt nominalizați toți proprietarii, inclusiv notarea interdicțiilor de grevare ale băncilor acolo unde este cazul, cu prevederi clare de servitute pietonală și auto. 
- Cu excepția drumului administrat în comun de proprietari, fiecare proprietar/coproprietar deținând 1/43 sau după caz, 1/86 din suprafață de condominium, nicio altă proprietate deținută de asociați nu face parte din condominium, fiind respectat pentru fiecare proprietar dreptul de proprietate privată conform art. 44 din Constituția României și celorlalte prevederi legale, inclusiv Codul Civil al României. 

-  Drumul de acces formează obiectul coproprietății forţate, adică al stării de indiviziune forţată şi perpetuă, destinată a fi utilizată în comun de proprietari.

Structuri legate de condominium: 

- 43 de proprietăți individuale, cadastrate și intabulate pentru fiecare proprietar, proprietăți compuse din: teren intravilan curți-construcții în suprafață de aproximativ 251 (douăsutecincizecișiunu) mp, delimitate de garduri, și construcția edificată pe acesta, cu destinația de locuință, având regim de înălțime P+1E, cu o suprafață construită la sol de 70 m.p. și cu o suprafață desfășurată de 140 mp – sunt legate de drumul de acces, considerat a fi condominium potrivit prezentului acord de asociere.

- Fiecare proprietate privată, cu destinația de locuință, în suprafața desfășurată de aproximativ 140 mp cuprinde: o bucătărie, un living, două băi, 3 dormitoare. Separat de aceste încăperi, proprietarii dețin curți proprietate privată și pot avea terase acoperite, magazii, grădini în interiorul suprafețelor deținute în proprietate, delimitate cu garduri. 

Prevederi speciale

- Deși coproprietatea, condominiumul reprezentat de aceasta, nu delimitează clar pentru fiecare proprietar, prin delimitare clară, suprafața deținută din condominium, respectiv 1/43 sau, după caz 1/86, din suprafață, toți proprietarii acceptă că suprafețele din fața proprietăților individuale din drum reprezintă proprietăți pentru parcarea privată și, după caz, pentru zona ”parcării” din condominium, suprafețe spre utilizare pentru proprietarii care nu au în fața proprietății private spațiu destinat pentru parcare privată. 

Prevederi specifice

    	2.2. Proprietatea, în cadrul asociației de proprietari, este reprezentată prin proprietatea individuală, respectiv vilă P+1E și suprafața de teren deținută în proprietate privată și condominiumul reprezentat doar și numai de drumul de acces. 
    	2.3. Proprietatea individuală (locuința, curtea sau spațiul cu altă destinație decât aceea de locuință) aparțin exclusiv proprietarului și este un bun al său, asupra căruia poate decide proprietarul/coproprietarul în deplină libertate. 
    	Sunt considerate că fac parte din proprietatea individuală toate proprietățile, separate de condominiumul reprezentat de drumul de acces deținut și administrat în comun de proprietari, intabulat separat de proprietățile private deținute de fiecare proprietar/coproprietar, proprietăți individuale pentru care fiecare proprietar/coproprietar plătește taxe și impozite.
	2.2. Proprietățile includ ca spațiu de locuire 4 camere și sunt în număr de 43 (nr.) 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 41, 43, T19, T19A.
	2.3. Clădirile au fost date în folosinţă în anii 2018-2020 şi nu sunt incluse în lista monumentelor istorice.
	2.4 Clădirile sunt legate la reţelele de utilităţi (apa rece, canalizare, telefonie, electricitate, gaze şi altele asemenea) comunale și dețin centrale termice individuale.
    	2.5. Proprietatea comună include terenul aferent reprezentat de ”drumul de acces”, în suprafață totală de 2.780 (douămiișaptesuteoptzeci) mp din care fiecare proprietar deține 1/43 din suprafață sau după caz, 1/86 din suprafață și tot ce există în administrare comună pe această suprafață, în afara suprafețelor delimitate a fi proprietăți individuale: instalații de apă, racordarea la rețeaua stradală de canal, conectarea la electricitate, conectarea la gaze, conectări cabluri comunicații și tv, până la punctul de racord la instalația proprietăților personale. Se consideră, de asemenea, orice conducte, cabluri, linii de utilități, porți, care trec/deservesc prin condominium și care deservesc mai mult de o proprietate, fiind considerate obiecte de folosință comuna, fiind supuse stării de indiviziune forțată.
	

3.	Înregistrarea proprietății

    	3.1. Proprietățile private sunt în număr de 43, înscrise în cartea funciară, intabulate ca atare ori după caz, în registrul de la biroul de carte funciară de pe lângă judecătoria în a cărei circumscripție este situată proprietatea individuală respectivă.
   	 3.2. Cu acces la condominiumul reprezentat de drum, un număr de 43 de proprietăți imobiliare sunt proprietate privată a persoanelor private sau juridice de drept public sau privat și, după caz, cu restricții din partea băncilor, proprietăți delimitate față de suprafața de condominium reprezentată de drumul deținut în comun de proprietari. 
   	 3.4. În momentul schimbării proprietarului uneia dintre cele 43 de proprietăți private din ansamblul rezidențial, fiecare proprietar nou devine membru al asociației de proprietari, în baza unei cereri scrise, prin semnarea unui act adițional la acordul de asociere, care se atașează dosarului de înființare al asociației.
   	 3.5. Fiecare proprietar va rămâne membru al asociației de proprietari până la pierderea calității de proprietar în cadrul condominiului.

4.	Restricții privind folosința și construcțiile

   	 4.1. Fiecare proprietar are dreptul deplin asupra proprietății sale, singurele restricții find legate de utilizarea proprietății comune – a condominiumului – în condițiile stabilite de lege, de Primăria Domnești și de regulamentele autorităților în drept. 
4.2. Proprietatea comună, respectiv ”drumul de acces” se află în grija tuturor proprietarilor care participă, proporțional, cu cota-parte indiviză de proprietate la întreținerea și repararea ei. 
4.3. Chiriașii din proprietățile private incluse în asociație, aferente condominiului, nu pot adopta hotărâri, nu pot efectua modificări constructive pe condominium, nu pot schimba destinaţia proprietăţii comune din condominiu, nu pot înstrăina şi nu pot închiria bunurile sau spaţiile comune, fără acordul scris al proprietarului legal, în condiţiile legii.
    	4.4. Deținătorul unei proprietăți are dreptul de a închiria, cu condiția ca respectivul chiriaș să accepte folosirea proprietății în condițiile prevăzute în prezentul acord de asociere și  acceptând statutul de asociere al condominiului.
 	4.5.   Niciun proprietar, chiriaş sau angajat al asociaţiei de proprietari nu poate încălca, afecta sau prejudicia dreptul de proprietate comună și mai ales cel de proprietate individuală al celorlalţi proprietari din condominium şi nu poate afecta funcționarea normală şi întreținerea condominiului.
	4.6. Niciun proprietar nu  poate deschide o afacere care poate afecta condominiumul fără a avea aprobarea a două treimi dintre proprietari, având prioritate vecinii din proximitate. Această prevedere se referă la deschiderea pe proprietatea personală de restaurante, școli, grădinițe, magazine sau orice altă afacere care ar putea afecta circulația și staționarea pe drumul de acces considerat a fi condominium. 
4.7.   Utilizarea în alte scopuri a unor părţi sau elemente de construcție ale condominiului, pe suprafața condominiumului (drumul public) se face numai cu acordul a două treimi din proprietarii membri ai asociaţiei de proprietari, în primul rând al proprietarilor direct afectaţi şi pe baza autorizaţiei de construire, cu respectarea legislaţiei în vigoare.
4.8. Orice contract al asociației prin care se angajează o firmă pe o perioadă mai mare de 1 an are nevoie de aprobare în Adunarea generală a proprietarilor, cu o majoritate de două treimi din voturi. Orice investiție care impune construcții sau reabilitări ale condominiumului are nevoie de acordul a două treimi dintre proprietari și, acolo unde e  cazul, acordul de principiu al băncilor. Asociația nu poate impune decizii, nu poate angaja contracte pentru proprietățile private ale asociaților. 
 	4.9. Proprietarii din condominium care suferă un prejudiciu ca urmare a executării lucrărilor pentru condominium sunt despăgubiţi de către asociaţia de proprietari, din fondul de reparaţii.
	4.10. Nicio decizie a asociației de proprietari, cu excepția celor care se referă la interesul comun privind suprafața de condominium (reprezentată de drumul de acces administrat în comun), nu poate fi impusă de asociație pentru proprietățile private reprezentate de proprietăți individuale, cadastrate și intabulate pentru fiecare proprietar, proprietăți compuse din: teren intravilan curți-construcții în suprafață de aproximativ 251 (douăsutecincizecișiunu) m.p., și construcția edificată pe acesta, cu destinația de locuință, având regim de înălțime P+1E, cu o suprafață construită la sol de 70 mp și cu o suprafață desfășurată de 140 mp. 
	4.11. Fiecare proprietar are obligația de a-și asigura construcția cu destinație de locuință împotriva dezastrelor naturale cu poliță de asigurare PAD.

5.	Administrare, sancțiuni și reguli interne

    	5.1. Administrarea, exploatarea, întreţinerea, repararea, reabilitarea şi/sau modernizarea, după caz, a proprietăţii comune (drum de acces) sunt în sarcina asociaţiei de proprietari, iar cheltuielile legate de aceste activităţi reprezintă cheltuieli comune și sunt decise în Adunarea generală a proprietarilor sau dacă legea permite, de Comitetul executiv al Asociației, respectând dreptul fiecărei proprietăți private și, unde este cazul, obținerea acordului băncilor. Nicio decizie a ”Asociației”, cu excepția condominiumului (reprezentat de drumul de acces), nu poate afecta proprietățile private ale membrilor asociației.
În scopul administrării şi întreţinerii condominiului, asociația de proprietari încheie contracte în numele proprietarilor cu persoane fizice, persoane fizice autorizate sau cu persoane juridice cu obiect de activitate administrarea condominiilor, înfiinţate potrivit prevederilor legale în vigoare, cu acordul proprietarilor sau, după caz, a comitetului executiv al asociației conform prezentului contract de asociere.
    	5.2. Administrarea condominiului se va face în conformitate cu prevederile legislației în vigoare, ale prezentului acord de asociere si ale statutului asociației de proprietari.
5.3. În cazurile în care unul dintre proprietari împiedică, cu rea-credinţă şi sub orice formă, folosirea normală a condominiului, sau ale unor părţi componente din condominium, potrivit destinaţiei acestora, şi creează prejudicii celorlalţi proprietari, proprietarii prejudiciaţi sau orice persoană care se consideră vătămată într-un drept al său se poate adresa în scris preşedintelui, comitetului executiv al asociaţiei de proprietari sau, după caz, instanţelor judecătoreşti.
    	5.4. Dacă o hotărâre a adunării generale a asociaţiei de proprietari, o decizie a comitetului executiv sau a preşedintelui este contrară prevederilor prezentului acord sau este de natură să prejudicieze interesele proprietarilor, să afecteze proprietățile separate de condominium, aceştia sau orice persoană care se consideră vătămată într-un drept al său poate sesiza cenzorul/comisia de cenzori, compartimentele specializate în sprijinirea, îndrumarea şi controlul legal al asociaţiilor de proprietari din primărie și, după caz, poate solicita instanţelor judecătoreşti anularea în tot sau în parte a hotărârii/deciziei şi/sau repararea pagubei cauzate. Orice persoană sau orice proprietar care se consideră vătămată/vătămat într-un drept al său din cauza neîndeplinirii sau îndeplinirii defectuoase a atribuţiilor de către preşedinte, a membrilor comitetului executiv, cenzor/comisia de cenzori sau de către administrator se poate adresa în scris compartimentelor specializate în sprijinirea, îndrumarea şi controlul asociaţiilor de proprietari din primărie sau, după caz, instanţelor judecătoreşti.
	5.5. Limita de contractare a cheltuielilor și firmelor care pot fi angajate de comitetul executiv al Asociației, în numele proprietarilor, fără acordul Adunării Generale, nu poate depăși suma de 2500 RON, cu explicații detaliate care vor fi furnizate proprietarilor. 
	5.6. Cu scopul de administrare a condominiumului proprietarii sunt obligați să contribuie financiar la cheltuielile comune reprezentate de fondul de administrare, fondul de investiții și reparații, fondul de rulment. 
	5.7. Niciun proprietar nu va fi exceptat de obligaţia de a contribui la plata cheltuielilor comune.


Acordul prin semnătură al proprietarilor: 

Documentul se semnează imediat după ”capul de document” reprezentat de textul acordului, pe file legate, consemnate cu număr de pagină, numerotare de pagină din pagină: 

